joelniklaus/EU_Wikipedias huggingface dataset:
Henric Schartau

Henric Schartau (27. syyskuuta 1757, Malmö – 3. helmikuuta 1825, Lund) oli ruotsalainen pappi ja saarnaaja.

Schartau toimi Lundissa, Lundin tuomiokirkossa lähes 20 vuotta, ja hänen näkemystään leimasi puhdasoppisuuden sävyttämä pietismi. Hänen oppinsa, schartauanismi, pysyi kirkon sisäisenä herätysliikkeenä, eikä ollut vapaakirkollinen ilmiö. Hänen saarnojansa perusaineksen muodosti oppi Pyhän Hengen työstä ihmisessä ja oppi armonjärjestyksestä. 

Hänen vaikutuksensa oli uskonnollista ja hengellistä. Hänen uskonkäsityksensä perustui vanhaan luterilaiseen hurskauteen, josta hänen julistuksessaan ja opetuksessaan keskeinen armonjärjestysoppi oli kotoisin. Hänen teologiansa keskeisiä ajatuksia olivat sana, kirkon viran, pappisviran arvovaltaisuus ja kutsumususkollisuus. Schartau ja hänen seuraajansa pitäytyivät kirkon yleiseen jumalanpalvelukseen, eivätkä he hyväksyneet minkäänlaisia yksityisiä hartauskokouksia (seuroja). 

Schartaun opit saivat kannatusta etenkin Länsi-Ruotista kotoisin olleiden teologian opiskelijoiden parissa ja heidän kauttaan Schartaun sanoma levisi erityisesti Göteborgin hiippakunnassa. Yhä vieläkin schartaulaisuus sävyttää suurta osa Länsi-Ruotsia. Monet Ruotsin kirkon johtavista henkilöistä 1900-luvun loppupuoliskolla olivat saaneet vaikutteita Schartaun opista, ja hänen ajatuksensa ovat vaikuttaneen erityisesti Lundin yliopistossa toimineiden ja sieltä papiksi valmistuneiden parissa.

Schartaulaisuus on muovaillut hartauselämää ja jopa mentaliteettia sekä kulttuuria Länsi-Ruotsissa.

Teoksia 

 Neuwo yksinkertaisille Raamatun lukemiseen. Kustantaja tuntematon 1841. 2. painos: Kustantaja tuntematon 1847. 3. painos: K. Meier 1850.
 Ruotsalaisen lasten piijan kääntyminen ja autuallinen kuolema. Suom. Henrik Renqvist, Henrik Renqvist 1851.
 Ensimäisen rukouspäivän saarnoja. Suom. M. J., Holmström 1854.
 Toisen rukouspäivän saarnoja. Suom. M. J., Zilliacus 1862.
 Armon järjestys autuuteen Jeesuksen Pyhän evankeliumin jälkeen neljässä kanssapuheessa opettajan ja sanankuulijan välillä. Uuno Heikkinen 1944.

Aiheesta muualla 

 Martti Ruuth, Henrik Schartaun vaikutuksesta herännäisyyden kehitykseen Suomessa. Kustantaja tuntematon 1936.
 Uuras Saarnivaara, He elivät Jumalan voimassa. Kolmas osa. Ev. lut. Herätysseura, 1975.

Lähteet 

Ruotsalaiset papit
Vuonna 1757 syntyneet
Vuonna 1825 kuolleet
Atte Järvinen

Atte Järvinen (s. 1975) on suomalainen ohjaaja ja käsikirjoittaja. Järvinen on käsikirjoittanut ja ohjannut muun muassa tv-sarjat Pasila, Ihmisten puolue ja Sunnuntailounas.

Järvisen isä on ohjaaja ja käsikirjoittaja Pentti Järvinen.

Ura

Kirjoittajana 
 SunRadio (1999)
 Maailman ympäri (2000–2004)
 Itse valtiaat pilotti (2001)
 Itse valtiaat (2001–2003, 2008)
 Me Stallarit (2004)
 Uutisvuoto (2006–2007)
 Pasila (2007–2013)
 Ihmisten puolue (2008–2010)
 Putous (2014)
 Sipoon herttua (2018–2019)
 Sunnuntailounas (2018–2019)

Ohjaajana 
 Itse valtiaat (2002) (jaksot 63, 64)
 Ihmisten puolue (2008–2010)
 Pasila (2007–2013)
 Sunnuntailounas (2018–2019)

Lähteet

Aiheesta muualla 
 Noin viikon radio 8.12.2017, vieraana Atte Järvinen, podcast kesto 1 h 20 min (areena.yle.fi)
 Mies Pasilan takana (Yle TV2, 16.2.2009) (yle.fi)

Animaatio-ohjaajat
Pasila (televisiosarja)
Suomalaiset käsikirjoittajat
Suomalaiset televisio-ohjaajat
Vuonna 1975 syntyneet
Elävät henkilöt
Storrs L. Olson

Storrs Lovejoy Olson (s. 3. huhtikuuta 1944 Chicago, Illinois) on yhdysvaltalainen biologi ja lintutieteilijä.

Olson tapasi Alexander Wetmoren 1967, mikä johti hänen kiinnostuksensa suuntautumisen paleontologiaan ja erityisesti lintujen esihistoriaan. Olson työskenteli 1970-luvulla Ascension Islandilla ja Saint Helenalla, ja löysi muun muassa "jättiläisharjalinnun" (Upupa antaios) ja "sainthelenanhuitin" (Porzana astrictocarpus) luurangot. Vuonna 1976 hän tapasi tulevan vaimonsa Helen F. Jamesin, josta tuli myöhemmin eräs johtavista lintujen esihistorian tutkijoista.

Olson ja James työskentelivät Havaijilla 23 vuotta ja kuvailivat tänä aikana 50 sukupuuttoon hävinnyttä lintulajia. Olson työskentelee nykyisin Smithsonian-instituutin National Museum of Natural Historyssa. Olsonin kunniaksi on nimetty useita esihistoriallisia lintulajeja.

Yhdysvaltalaiset ornitologit
Yhdysvaltalaiset paleontologit
Vuonna 1944 syntyneet
Elävät henkilöt
Takaisin Itä-Saksaan


Takaisin Itä-Saksaan on Kari Peitsamon 46. studioalbumi. Albumin nauhoitukset aloitettiin Kari Peitsamon Skootteri -yhtyeen kanssa, mutta yhtyeen hajottua Peitsamo nauhoitti levyn loppuun tuottaja Risto Ylihärsilän kanssa. Skootteri-yhtye soittaa levyn raidoilla 1, 4, 5, 7, 9 ja 14.

Kappaleet 
Kaikki kappaleet säveltänyt, sanoittanut ja sovittanut Kari Peitsamo.

 Takaisin Itä-Saksaan
 Checkin´ & Bowlin´
 Nostakaamme punalippu salkoon
 Se on vain rokkia
 En huoli lisävirtaa alakerrasta
 Ylevän kristallin pimeys
 Rehtorin luiseva koira
 I Feel So Bad
 Ei oo jatsin voittanutta
 Tulkaa kaikki Helsinkiin
 Lasarus Is Back
 Låt oss gå till nöjesparken
 The Businessman
 Vanha heinähattu

Kokoonpano 
 Kari Peitsamo – laulu, kitara
 Pantse Haapio – basso
 Paavo Salo – rummut
 Risto Ylihärsilä – koskettimet

Arvostelut 
 Soundi:

Lähteet

Aiheesta muualla 
 Levyn esittelysivu Rocket Recordsin kotisivuilla 

Kari Peitsamon albumit
Vuoden 2009 albumit
Rocket Recordsin albumit
Jorma Melleri

Jorma Melleri on suomalainen toimittaja. Hän on toiminut pitkään Ylen uutispäällikkönä. Vuosina 1993–95 hän oli Poliittiset toimittajat ry:n puheenjohtaja.

Melleri on naimisissa Euroopan parlamentin jäsenen Anneli Jäätteenmäen kanssa ja hän on edesmenneen runoilija Arto Mellerin veli sekä näyttelijä Sara Mellerin setä.

Lähteet 

Suomalaiset toimittajat
Suomen pääministerien puolisot
Syntymävuosi puuttuu
Elävät henkilöt
Stanislav Galimov

Stanislav Raisovitš Galimov (, s. 12. helmikuuta 1988 Tšeljabinsk, Venäjän SFNT, Neuvostoliitto) on venäläinen jääkiekkomaalivahti, joka edustaa KHL-seura Avangard Omskia.

Galimov aloitti uransa Traktor Tšeljabinskin kakkosjoukkueessa Pervaja ligassa, Venäjän kolmanneksi korkeimmalla sarjatasolla vuonna 2005. Hän siirtyi HK Neftjanik Almetjevskin kakkosjoukkueeseen kaudelle 2006–2007, niin ikään Pervaja ligaseuraan. Hän pääsi pelaamaan Almetjevskin ykkösjoukkueessa 19 runkosarja- ja 2 pudotuspeliottelua Vysšaja Ligassa Venäjän toiseksi korkeimmalla sarjatasolla.

Kausi 2007–2008 kului jälleen Pervaja Ligassa, mutta tällä kertaa Ak Bars Kazanin kakkosjoukkueessa. Kaudelle 2008–2009 hän pääsi Ak Bars Kazanin edustusjoukkueeseen uuteen KHL-sarjaan. Galimov valittiin marraskuussa 2008 liigan kuukauden tulokkaaksi.

Galimov siirtyi kaudeksi 2021–2022 vuoden mittaisella sopimuksella SM-liigajoukkue Oulun Kärppiin.

Tilastot

Maajoukkuetilastot

Lähteet

Viitteet 

Venäläiset jääkiekkomaalivahdit
Vuonna 1988 syntyneet
Elävät henkilöt
Charly Salonius-Pasternak

Charly Johan Salonius-Pasternak (s. 18. huhtikuuta 1974 Helsinki) on Ulkopoliittisen instituutin (UPI) tutkija vuodesta 2005. Hän on työssään keskittynyt Yhdysvaltoihin sekä kriisinhallintaan ja rauhanturvaamiseen. Vuonna 2009 hän oli RKP:n ehdokas europarlamenttivaaleissa. Hän sai 1 923 ääntä eikä tullut valituksi.

Salonius-Pasternak on asunut useita vuosia ulkomailla. Hän suoritti kansainvälisen ylioppilastutkinnon Brysselissä, minkä jälkeen hän opiskeli Connecticutin Wesleyan yliopistossa vuosina 1993–1997 ja suoritti Bachelor of Arts -tutkinnon pääaineenaan valtiotiede. Hän palasi Suomeen suorittamaan asepalveluksen Dragsvikissä rannikkojääkärinä ja on sotilasarvoltaan luutnantti. Hän työskenteli joitakin vuosia Amsterdamissa teknologiatutkimusyrityksessä kunnes palasi työskentelemään Yhdysvaltoihin vuonna 2001. Vuosina 2004–2008 hän opiskeli Helsingin yliopistossa ja suoritti valtiotieteiden maisterin tutkinnon.

Kriisinhallinnan ja rauhanturvaamisen lisäksi Salonius-Pasternak on tutkinut myös Natoa. Instituutin ensimmäisen Nato-selvityksen yhteydessä hän herätti jonkin verran keskustelua ulkopoliittisen instituutin tutkijakunnan puolueettomuudesta.

Heinäkuussa 2009 Salonius-Pasternak nostatti vilkkaan keskustelun Suomen roolista Afganistanin rauhanturvaoperaatiossa kirjoittaessaan Helsingin Sanomien kolumnissa Suomen olevan sotaa käyvä maa. Silloinen ulkoministeri Alexander Stubb ja puolustusministeri Jyri Häkämies kiistivät seuraavan päivän kirjoituksessaan väitteen. Stubb leimasi puheet Afganistanin kriisinhallintaoperaatiosta sotana ”vastuuttomiksi”. Keskusteluun otti kantaa myös entinen puolustusvoimien komentaja Gustav Hägglund, joka määritteli Suomen aseellisen selkkauksen osapuoleksi Afganistanissa, mutta ei tilannetta sodaksi. Professori Juhani Suomi kommentoi Suomen olevan sotaa käyvä maa ja kritisoi sitä, ettei poliittinen johto ollut esittänyt uskottavaa selitystä sille, mikä on Suomen tehtävä ja tavoitteet Afganistanissa. Suomi vertasi Suomen ISAF-joukkoja suomalaiseen SS-pataljoonaan, jolla vuonna 1941 pyrittiin miellyttämään Adolf Hitleriä toteamalla ”Nyt on vuorossa Yhdysvallat.”

Julkaisuja

Lähteet

Aiheesta muualla 

 Charly Salonius-Pasternak UPI:n sivustolla

Suomalaiset politiikan tutkijat
Suomen ruotsalaisen kansanpuolueen poliitikot
Vuonna 1974 syntyneet
Elävät henkilöt
Norway Lutheran Church

Norway Lutheran Church tai Muskego Church on vuonna 1844 rakennettu kirkko, jonka norjalaiset luterilaiset maahanmuuttajat rakennuttivat Waterfordiin Wisconsinin osavaltiossa Yhdysvalloissa. Sen suunnitteli Peter Jacobson. Se siirrettiin Saint Pauliin Minnesotassa vuonna 1904. Se on mukana luettelossa nimeltä National Register of Historic Places. Nykyään se sijaitsee Luther Seminaryn kampuksella.

Lähteet

National Register of Historic Places
Yhdysvaltain kirkot
Puukirkot
46 (luku)

46 (neljäkymmentäkuusi) on luonnollinen luku, jota edeltää luku 45 ja seuraa luku 47.

Matematiikassa 
 46 on puolialkuluku ja siten yhdistetty luku.
 46 on yhdeksänkulmioluku.
 46 on keskitetty kolmioluku.
 46 on palindromi nelijärjestelmässä: 2324.
 46 voidaan muodostaa kolmen neliöluvun summana: .
 Taso voidaan jakaa yhdeksällä suoralla enintään 46 osaan.

Tieteessä 
 46 on palladiumin järjestysluku jaksollisessa järjestelmässä.
 Kalsium-46 on kalsiumin vakaa isotooppi.
 Titaani-46 on titaanin vakaa isotooppi.
 Ihmisen soluissa on 46 kromosomia.

Muuta 
 46 on Ruotsin kansainvälinen suuntanumero.
 Kantatie 46 kulkee Kouvolan ja Heinolan välillä.

Lähteet 

Luonnolliset luvut
Flanderin ympäriajo 2009

Flanderin ympäriajo 2009 oli järjestyksessään 93. maantiepyöräilyn Flanderin ympäriajo. Se järjestettiin 261,5 kilometrin reitillä Brüggestä Meerbekeen 5. huhtikuuta 2009. 

Kilpailun hyvästä keskinopeudesta johtuen ensimmäinen irtiottoryhmä pääsi pääjoukolta karkuun vasta 125 kilometrin ajon jälkeen. Siihen kuuluivat Wim De Vocht, Aljaksandr Kutšynski, Sebastien Turgot ja Filip Meirhaeghe. Pääjoukon kärjessä Cervélo TestTeam teki vetotyötä, jonka seurauksena ryhmä hajosi kahtia Oude Kwaremontin nousussa. Koppenbergin mäen jälkeen pääjoukolta karkasi kuuden ajajan ryhmä: Leif Hoste, Frederic Guesdon, Sylvain Chavanel, Daniel Lloyd, Marco Bandiera ja Manuel Quinziato. He ajoivat kiinni alkuperäisestä irtiottoryhmästä jäljellä olleet Kutšynskin ja De Vochtin, joka putosi ryhmästä  Eikenbergin nousussa. Lebergin nousuun tultaessa seitsemän kärkimiestä oli yli minuutin pääjoukon edellä.
 
Chavanel, Hoste ja Quinziato lähtivät Berendriesin nousussa irtiottoon. Samassa mäessä Filippo Pozzato hyökkäsi pääjoukosta saaden seurakseen kaksi muuta ennakkosuosikkia, Tom Boonenin ja edellisvuoden voittajan Stijn Devolderin. Takaa-ajajat tavoittivat kärkikolmikon Valkenbergin nousun jälkeen, 36 kilometriä ennen maalia. Pian tämän jälkeen Quinziato ja Chavanel lähtivät irtiottoon. Quick·Step - Innergetic ei osallistunut vetotyöhön, jonka seurauksena takaa-ajajien ryhmä kasvoi. Tenbossen nousuun tultaessa kärkikaksikko oli puoli minuuttia pääjoukon edellä. Tenbossen jälkeen Preben Van Hecke lähti irtiottoon pääjoukosta ja tavoitti Devolderin kanssa kaksi kärkiajajaa.

Devolder karkasi Quinziatolta, Chavanelilta ja Van Heckeltä Muur-Kapelmuurin kuuluisassa nousussa noin 15 kilometriä ennen maalia, ja pysyi irti maaliin saakka. Pääjoukko tavoitti kolme takaa-ajajaa vähän ennen maalia. Heinrich Haussler irtautui ryhmästä sijoittuen toiseksi, Philippe Gilbert oli kolmas.

Kilpailun nousut

Tulokset

Lähteet 
Aikataulu kilpailun virallisilta sivuilta   
Reitin profiili kilpailun virallisilta sivuilta   
Kilpailun kulku www.cyclingnews.com

Aiheesta muualla 

Virallinen sivusto   

Flanderin ympäriajo
Pyöräilykausi 2009
Frente Farabundo Martí para la Liberación Nacional

Frente Farabundo Martí para la Liberación Nacional (FMLN) on El Salvadorissa toimiva vasemmistopuolue. Se perustettiin El Salvadorin sisällissodan alussa lokakuussa 1980 koordinoimaan vasemmistolaisten sissijärjestöjen toimintaa. FMLN:n perustajajäseniä olivat Fuerzas Populares de Liberación Farabundo Martí (FPL), Ejército Revolucionario del Pueblo (ERP), Resistencia Nacional (RN), Partido Comunista Salvadoreño (PCS) ja Partido Revolucionario de los Trabajadores Centroamericanos (PRTC). FMLN:n poliittinen siipi oli sodan aikana nimeltään Frente Democratico Revolucionario (FDR). 

FMLN kävi veristä sisällissotaa El Salvadorin hallitusta vastaan vuoteen 1992 asti. Sisällissodan päättyessä FMLN demobilisoitui ja muuttui poliittiseksi puolueeksi. Se nousi vuoden 1994 vaaleissa maan toiseksi suurimmaksi puolueeksi. Sama toistui vuonna 1997. Parlamenttivaaleissa 2000 ja 2003 FMLN sai suurimman parlamenttiryhmän, mutta ei määräenemmistöä. Vuoden 2006 vaaleissa se oli jälleen toiseksi suurin. 

Presidentinvaaleissa vuosina 1994, 1999 ja 2004 FMLN:n ehdokkaat hävisivät oikeistolaisen ARENA-puolueen ehdokkaille. Puolueen pitkäaikainen johtaja ja vuoden 2004 presidenttiehdokas Schafik Handal kuoli 2006. 

FMLN nousi jälleen suurimmaksi puolueeksi tammikuussa 2009 parlamenttivaaleissa, vaikka ei taaskaan saanut määräenemmistöä. Se voitti myös maaliskuussa järjestetyt presidentinvaalit. Presidentiksi valittu Mauricio Funes oli ensimmäinen FMLN:n presidenttiehdokas, joka ei ollut osallistunut sisällissodan taisteluihin. Kun Funes astui virkaansa 1. kesäkuuta, hänestä tuli El Salvadorin ensimmäinen vasemmistolainen presidentti.

FMLN:n nimessä mainittu Farabundo Martí oli elsalvadorilainen maatyöläisten kapinan johtaja 1930-luvulla.

Lähteet

Aiheesta muualla

FMLN 

Elsalvadorilaiset puolueet
Sissiliikkeet
Sosialistiset puolueet
Toby Jones

Toby Jones (s. 7. syyskuuta 1967 Oxford, Englanti, Yhdistynyt kuningaskunta) on brittiläinen näyttelijä. Kansainvälisen läpimurtoroolinsa Jones teki vuonna 2006 elokuvassa Kunniaton, jossa hän näytteli Truman Capotea. Sitä ennen hän oli esiintynyt vuodesta 1992 lähtien sivurooleissa useissa elokuvissa ja televisiosarjoissa.

Jones on näytellyt myös muun muassa elokuvissa The Mist – usva (2007), Frost/Nixon (2008), Captain America: The First Avenger (2011), Pappi, lukkari, talonpoika, vakooja (2011), Nälkäpeli (2012), Nälkäpeli – Vihan liekit (2013), Captain America: The Return of the First Avenger (2014) ja Serena (2014). 

Hän on esiintynyt Dobby-kotitontun ääniroolissa elokuvissa Harry Potter ja salaisuuksien kammio (2002) ja Harry Potter ja kuoleman varjelukset, osa 1 (2010).

Televisiossa Jones on nähty muun muassa sarjoissa Midsomerin murhat (1999–2000), Doctor Who (2010), Hercule Poirot (2010), Titanic (2012), Wayward Pines (2015), Agent Carter (2015), Syyttäjän todistaja (2016) ja Uusi Sherlock (2017).

Toby Jones on näyttelijä Freddie Jonesin poika.

Aiheesta muualla

Englantilaiset näyttelijät
Vuonna 1967 syntyneet
Elävät henkilöt
Annika Kokko

Annika Kokko (s. 1967) on suomalainen poliitikko ja opettaja.

Ura

Opetusalalla 
Kokko on koulutukseltaan kasvatustieteiden maisteri. Hän on työskennellyt 15 vuotta luokanopettajana hyvinkääläisessä peruskoulun alakoulussa Hämeenkadun koulussa. Huhtikuusta 2008 alkaen hän on toiminut Kansallisen Sivistysliiton opintokeskus Kansion pääsihteerinä ja opintojohtajana.

Politiikassa 
Kokko on ollut vuodesta 2001 alkaen Hyvinkään kaupunginvaltuuston jäsen. Hänet valittiin valtuustoon ensi yrittämällä. Hän vaikutti aluksi kristillisdemokraateissa ja huhtikuussa 2003 hänet valittiin puolueen puoluesihteeriksi. Hän sai puoluevaltuuskunnan äänestyksessä 33 ääntä vastaehdokkaanaan Ingrid Heickell, joka sai yhdeksän ääntä. Hän toimi kristillisdemokraattien puoluesihteerinä kevääseen 2007 asti, jolloin hän erosi tehtävästä. Hänen seuraajakseen valittiin Sari Essayah. Kaksien kunnallisvaalien lisäksi Kokko oli kristillisdemokraattien ehdokkaana kaksissa eduskuntavaaleissa, 2003 ja 2007, sekä europarlamenttivaaleissa 2004. Vuoden 2003 vaaleissa hän sai 1 574 ääntä ja vuoden 2007 vaaleissa 2 435 ääntä Uudenmaan vaalipiiristä. Presidentinvaalissa 2006 hän toimi Bjarne Kalliksen  kampanjapäällikkönä. 

Kokko erosi kristillisdemokraattien jäsenyydestä heinäkuussa 2007 ja liittyi kokoomukseen elokuussa 2007. Kunnallisvaaleissa 2008 hänet valittiin kolmannelle valtuustokaudelleen ja tammikuusta 2009 alkaen hän on toiminut Hyvinkään kaupunginvaltuuston puheenjohtajana.

Yksityiselämä 
Kokko on naimisissa ja hänellä on aviomiehensä Harrin kanssa kaksi tytärtä ja yksi poika.

Lähteet
 Annika Kokon sivusto (arkistolinkki)

Viitteet

Kansallisen Kokoomuksen poliitikot
Suomen Kristillisdemokraattien poliitikot
Suomen Kristillisdemokraattien puoluesihteerit
Hyvinkään kaupunginvaltuutetut
Suomalaiset opettajat
Vuonna 1967 syntyneet
Elävät henkilöt
Lucas Till

Lucas Till (s. 10. elokuuta 1990 Texas, Yhdysvallat) on yhdysvaltalainen näyttelijä. Hän tuli tunnetuksi Travis Brodya elokuvassa Hannah Montana. Till on esiintynyt muun muassa elokuvissa Walk the Line, The Spy Next Door ja X-Men: First Class, sekä televisiosarjoissa House ja Näkijä.

Vuonna 2016 Till valittiin esittämään Angus MacGyveria CBS:n Nuori MacGyver -sarjassa.

Till on esiintynyt myös Taylor Swiftin musiikkivideolla ”You Belong With Me”.

Lähteet

Aiheesta muualla 
 

Yhdysvaltalaiset näyttelijät
Vuonna 1990 syntyneet
Elävät henkilöt
Iho- ja allergiasairaala

Iho- ja allergiasairaala on Helsingissä, Meilahden kaupunginosassa sijaitseva sairaala. Se kuuluu HUS-kuntayhtymän HYKS-sairaanhoitoalueeseen. Siellä hoidetaan iho- ja sukupuolitautien sekä allergologian alojen potilaita. Sairaala on jaettu iho- ja sukupuolitautien klinikkaan, jossa sijaitsevat poliklinikka, vuodeosasto, päiväosasto, valohoitokeskus sekä sukupuolitautipoliklinikka, ja allergiaklinikkaan, jossa sijaitsevat poliklinikka sekä lasten ja aikuisten osastot. Sairaalassa on lisäksi allergiatutkimuskeskus, allergeenilaboratorio sekä ihopatologian laboratorio.

Iho- ja allergiasairaalassa tehdään muun muassa atooppisen ihottuman, psoriaasin, astman ja ihosyöpien hoitoon liittyvää kliinistä tutkimusta. Sairaalassa on aloitettu ensimmäisenä maassa lasten ruokasiedätykset (esim. maito, vehnä ja pähkinät). Siitepölyallergiaan on tarjolla uusia hoitomuotoja. Heinänuhaiset saavat avun kielen alle muutamassa sekunnissa liukenevista "timoteitableteista".

Katso myös 

 Zaida Eriksson-Lihr
 Luettelo Suomen sairaaloista

Lähteet

Aiheesta muualla
 Iho- ja allergiasairaala 

Helsingin sairaalat‎
Vähä-Meilahti
HUS
HYKS
Kim Yu-na

Kim Yu-na (Hangul: , Hanja: , IPA: [kimjʌna]; s. 5. syyskuuta 1990) on eteläkorealainen taitoluistelija. Hän on olympiavoittaja ja -hopeamitalisti sekä kaksinkertainen maailmanmestari. Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen.

Ura 
Juniorien MM-kilpailuissa Kim voitti kultaa vuonna 2006 sekä hopeaa vuonna 2005 edellään vain itseään 20 päivää nuorempi Mao Asada. Aikuisten kisoissa hän saavutti MM-pronssia vuosina 2007 ja 2008. 

Vuonna 2009 Kim voitti neljän maanosan mestaruuden. Los Angelesissa vuonna 2009 hän voitti maailmanmestaruuden yli 16 pisteen erolla seuraavaan. Kim johti kilpailua selvällä erolla jo lyhytohjelman jälkeen. 

Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen. Vuoden 2010 MM-kilpailuissa Torinossa hän saavutti hopeaa.  

Kim Yu-naa valmensi kevääseen 2010 saakka kanadalainen olympiamitalisti Brian Orser. Tämän valmennussuhteen päätyttyä Kim muutti Kaliforniaan harjoittelemaan.

Vuoden 2010 olympiavoiton jälkeen Kim kilpaili harvoin ja piti välivuoden kaudella 2011–2012. Vuonna 2011 Kim jäi maailmanmestaruuskisoissa toiseksi ja vuonna 2013 voitti toisen aikuisten maailmanmestaruutensa.

Kim päätti uransa vuonna 2014 Sotsin olympialaisissa, joissa hän jäi toiseksi puhtaalla ohjelmalla. 

Urallaan Kim ei kertaakaan jäänyt arvokisoissa palkintosijojen ulkopuolelle.

Kim toimi yhtenä Etelä-Koreassa PyeongChangissa pidettävien 2018 talviolympialaisten lähettiläänä. Avajaisseremoniassa Kim Yu-na sytytti olympiatulen lyhyen luistelunäytöksen jälkeen.

Yksityiselämä 
Kim Yu-na kääntyi äitinsä kanssa katolilaisuuteen vuonna 2008. Hänellä on tapana tehdä ristinmerkki ennen kilpailua. Hän pitää myös kädessään ruusukkosormusta, mikä vaati olympialaisten aikana selitystä, koska korealainen lehdistö luuli hänen olevan kihloissa. Kim Yu-nan kastenimi on Stella.

Lähteet 
 ISU-profiili

Viitteet 

Eteläkorealaiset taitoluistelijat
Eteläkorealaiset olympiavoittajat
Vuonna 1990 syntyneet
Elävät henkilöt
CUDA

CUDA () on Nvidian kehittämä alusta ja ohjelmointirajapinta GPGPU-ohjelmointiin.

Rajapinta mahdollistaa ohjelmointikielten C, C++ ja Fortran käytön GPU-ohjelmointiin. Rajapinta tukee OpenACC- ja OpenCL-alustojen käyttöä ohjelmoinnissa ja on saatavilla Mac OS X-, Linux- ja Windows-alustoille.

CUDA julkaistiin vuonna 2006, jolloin sen käyttöön tarvittiin GeForce 8800- tai Quadro-mallin GPU. 

CUDA toimii tietokoneilla, joissa on jonkin seuraavan mikroarkkitehtuurin suoritin:
 Tesla
 Fermi
 Kepler
 Maxwell
 Pascal

CUDA:a osaa hyödyntää muun muassa osa BOINC-alustalla suoritettavista hajautetun laskennan projekteista.

Katso myös 

 GPGPU
 NVidia Cg

Lähteet 

Ohjelmistot
Nvidia
Maastojuoksun maailmanmestaruuskilpailut 2009

Maastojuoksun maailmanmestaruuskilpailut 2009 järjestettiin 28. maaliskuuta Ammanissa Jordaniassa. Kisoihin ilmoittautui 63 maata ja 508 urheilijaa.

Rahapalkinnot
Kilpailuissa jaettiin palkintorahoja yhteensä 280 000 Yhdysvaltain dollaria. Nuorten sarjassa ei jaettu rahapalkintoja.

Henkilökohtainen kilpailu

 voittaja 30 000 $
 toinen 15 000 $
 kolmas 10 000 $
 neljäs 7 000 $
 viides 5 000 $
 kuudes 3 000 $

Joukkuekilpailu

 voittaja 20 000 $
 toinen 16 000 $
 kolmas 12 000 $
 neljäs 10 000 $
 viides 8 000 $
 kuudes 4 000 $

Mitalistit

Miehet 12 km

Naiset 8 km

Pojat 8 km

Tytöt 6 km

Lähteet
 IAAF:n tulossivu

Aiheesta muualla
 Kisajärjestäjien sivu 

2009
Vuoden 2009 yleisurheilu
Jordanian urheilu
Amman
Jääkiekon maailmanmestaruuskilpailut 1933

Jääkiekon maailmanmestaruuskilpailut vuonna 1933 pelattiin Tšekkoslovakiassa. Turnaus oli kolmiportainen. Ensin pelattiin alkusarja kolmessa lohkossa, joiden kaksi parasta joukkuetta selviytyivät toiselle kierrokselle. Toisella kierroksella mukaan tulivat myös Kanadan ja Yhdysvaltain joukkueet. Näiden jatkolohkojen kaksi parasta etenivät neljän joukkueen mitalisarjaan. Yhdysvallat pystyi ensimmäistä kertaa kukistamaan Kanadan ja voitti maailmanmestaruuden. Samassa yhteydessä pelatun Euroopan-mestaruuden voitti isäntäjoukkue Tšekkoslovakia.

Alkusarja

Lohko 1

Lohko 2

Lohko 3 

Kanada ja Yhdysvallat etenivät suoraan jatkoon ilman karsintoja.

2. kierros

Välieräryhmä A

Välieräryhmä B

Sijoitusottelut

Sijoista 9.–12.

Sijoista 9.–10.

Sijoista 7.–8.

Sijoista 5.–6.

Mitalisarja 

Keskinäiset ottelut välieristä laskettiin mukaan loppusarjan taulukkoon.

Loppujärjestys

Lähteet

1933
Jääkiekon Euroopan-mestaruuskilpailut
Vuoden 1933 jääkiekko
Baghdati

Baghdati () on kaupunki Baghdatin piirikunnassa,  Imeretin hallintoalueella Georgiassa. Runoilija Vladimir Majakovski syntyi siellä. Vuonna 2014 Baghdatissa arvioitiin olevan noin 3 707 asukasta.

Lähteet 

Georgian kaupungit
Mercedes-Benz Arena (Berliini)

Mercedes-Benz Arena (aiemmin O2 World) on Berliinissä sijaitseva urheiluhalli.

Anschutz Entertainment Group osti vuonna 2002 maan, jolle areena rakennettiin ja rakennustyöt alkoivat vuonna 2005. Halli saatiin valmiiksi vuonna 2008 ja ensijää tehtiin 17. heinäkuuta 2008. Urheilujoukkueista ALBA Berlin ja Eisbären Berlin käyttävät hallia kotiareenanaan. Areenalla järjestetään myös konsertteja ja käsipallo-otteluita.

Tapahtumat
Euroliigan Final Four 2009
MTV Europe Music Awards 2009

Lähteet

Aiheesta muualla
Virallinen kotisivu  

Berliinin rakennukset ja rakennelmat
Saksan urheiluhallit
Berliinin urheilu
Robert Cushman Murphy

Robert Cushman Murphy (29. huhtikuuta 1887 Brooklyn, New York – 20. maaliskuuta 1973 Long Island) oli yhdysvaltalainen lintutieteilijä.

Murphy opiskeli Brown Universityssä ja valmistui 1911. Pian valmistumisen jälkeen hän avioitui Grace Alison Barstowin kanssa ja heille syntyi kolme lasta. Hän teki tutkimusmatkan valaanpyyntialuksen miehistön jäsenenä Etelä-Georgiaan, jossa hän vietti useita kuukausia tutkien valtamerilintuja ja kuningaspingviinejä. Tämä matka osoitti hänelle suunnan läpi elämän kestäneelle valtamerielävien tutkimiselle.

Murphy työskenteli joitakin vuosia Brooklynin museossa (1911–1917) ja Brooklyn Institute of Arts and Sciences-opiston luonnontieteiden osaston johtajana. 1921–1926 hän toimi American Museum of Natural Historyn lintuosaston apulaiskuraattorina, 1926–1942 museon valtamerilintujen osaston kuraattorina ja 1942–1949 museon lintuosaston johtajana. Hän teki tutkimusmatkan Perun rannikon saarille ja kirjoitti teoksen Bird Islands of Peru (1925). Museo julkaisi hänen kaksiosaisen, 1 200-sivuisen teoksensa Oceanic Birds of South America 1936. Kaikkiaan Murphy julkaisi noin 600 tieteellistä kirjoitusta.

Brown University palkitsi Murphyn kunniatohtorin arvonimellä 1941, samoin San Marcosin yliopisto Limassa Perussa. Hän toimi American Ornithologists' Unionin puheenjohtajana 1948–1950.

Murphy nimesi useita uusia lintujen alalajeja sekä laineviistäjän (Pterodroma ultima)  ja pikkumyrskysukeltajan (Pelecanoides georgicus), viimeksi mainitun yhdessä Francis Harperin kanssa.

Lähteet 
 Muistokirjoitus (The Auk 91.)
 Chrono-Biographical Sketches

Viitteet 

Yhdysvaltalaiset ornitologit
Vuonna 1887 syntyneet
Vuonna 1973 kuolleet
Hans Rampf

Hans Rampf (s. 2. helmikuuta 1931, Bad Tölz, Saksa) on entinen jääkiekkoilija. Hän edusti läntistä Saksaa niin vuoden 1956 talviolympialaiset kuin 1960 talviolympialaiset. Hans Rampf hyväksyttiin International Ice Hockey Federation Hall of Famen pelaajajäseneksi 2001.

Aiheesta muualla
 IIHF Hockey Hall of Fame bio

Saksalaiset jääkiekkoilijat
Pohjois-Carolinan yliopisto, Charlotte

Pohjois-Carolinan yliopisto, Charlotte () on julkinen yliopisto Charlottessa Pohjois-Carolinassa Yhdysvalloissa. Pohjois-Carolinan yliopistojärjestelmään kuuluvalla oppilaitoksella on neljä kampusaluetta kaupungissa.

30. huhtikuuta 2019 kaksi ihmistä kuoli ja neljä loukkaantui ampumavälikohtauksessa yhdellä yliopiston kampusalueista.

Lähteet

Aiheesta muualla

Yliopiston virallinen sivu
Taiteiden ja arkkitehtuurin tiedekunta
Kasvatustieteiden tiedekunta
Virallinen urheilusivu

Pohjois-Carolinan yliopistot ja korkeakoulut
Mezzano

Mezzano on kunta Trenton maakunnassa Trentino-Etelä-Tirolin alueella Italiassa. Kunnan pinta-ala on 48 neliökilometriä ja asukkaita siellä on 1 643 (2007). Väestötiheys on 34 as./km². Mezzanon pormestari on Ferdinando Orler.

Mezzanon suojeluspyhimys on Madonna del Carmine. Kunnan asukkaita kutsutaan italiaksi nimellä mezzanesi.

Mezzanon naapurikunnat ovat Canal San Bovo, Cesiomaggiore, Feltre, Imer, Sovramonte ja Primiero San Martino di Castrozza.

Väkiluvun kehitys 

Mezzanon väkiluvun kehitys vuodesta 1921 vuoteen 2007:

Lähteet

Aiheesta muualla 

 Kunnan kotisivut 

Trenton maakunnan kunnat
Finaglen laki

Finaglen laki (tunnetaan myös Finaglen lisäyksenä Murphyn lakiin) voidaan summata:
Kaikki mikä voi mennä vikaan, yleensä menee ja huonoimmalla mahdollisella hetkellä

Nimitystä "Finaglen laki" käytti ensi kerran John W. Campbell, Jr., Astounding Science Fiction (myöh. Analog) -lehden päätoimittaja. Hän käytti sitä yleisesti pääkirjoituksissaan 1940-luvulta 1960-luvulle, mutta nimitys ei koskaan yleistynyt samaan tapaan kuin Murphyn laki.

Myöhemmin nimitystä "Finaglen laki" teki tunnetuksi tieteiskirjailija Larry Niven sarjassaan Tunnettu Avaruus.

Katso myös 

Hanlonin partaveitsi
Hofstadterin laki
Murphyn laki
Sturgeonin laki

Lähteet 

Lentävät lauseet
Periaatteet
Vastavalkea

Vastavalkea tarkoittaa metsäpalon sattuessa keinoa pysäyttää tulen eteneminen. Vastavalkea on siis palonsammuttajien sytyttämä palo, joka poltetaan hallitusti. Kun metsäpalorintama sitten etenee tähän saakka, se laantuu pois koska palava materiaali on jo poltettu.

Lähteet 

Palo- ja pelastustoimi
Tuli
Gustav Radbruch

Gustav Radbruch (21. marraskuuta 1878, Lyypekki, Saksa – 23. marraskuuta 1949, Heidelberg, Saksa) oli saksalainen oikeusoppinut ja oikeusfilosofi. Hän toimi professorina Königsbergin, Kielin ja Heidelbergin yliopistossa 1933–1945. Hän oli myös Weimarin tasavallan oikeusministeri 1921–1922 ja 1923.

Radbruch oli humaanin rikosoikeuden esitaistelija. Hänen ajatuksensa oikeusfilosofiasta pohjautuivat uuskantilaisiin perusteisiin, joiden mukaan lait riippuivat moraalisista arvoista. Hänestä laillisuuden ja oikeudenmukaisuuden käsitteet eivät olleet ehdottomia arvoja, vaan riippuivat ajasta ja paikasta sekä lakeja säätävien puolueiden arvoista. Saksan natsihallinnon aikana Radbruchin ajattelutavassa tapahtui perinpohjainen muutos hänen elämänsä loppuvaiheessa. Hän hylkäsi asioiden suhteellisen tarkastelutavan ja omaksui ajattelutapansa perustaksi luonnonoikeuden, joka antoi arvoa ehdottomammille ajatuksille.

Teoksia
 Der Handlungsbegriff in seiner Bedeutung für das Srafrechtsystem, 1903
 Einführung in die Rechtswissenschaft, 1910
 Grundzüge der Rechtsphilosophie, 1914
 Kulturlehre des Sozialismus, 1927
 Elegantiae juris criminalis, 1938
 Der Geist des englischen Rechts, 1946
 Vorschule der Rechtsphilosophie, 1948

Hänen teoksiaan ei ole suomennettu.

Lähteet
 Uusi tietosanakirja, Tietosanakirja oy 1960–1966
 The New Encyclopædia Britannica, Encyclopædia Britannica 2003, ISBN 0-85229-961-3

Oikeusfilosofit
Saksalaiset professorit
Vuonna 1878 syntyneet
Vuonna 1949 kuolleet
Rauma Summer Jazz

Rauma Summer Jazz on vuosittain Raumalla, keskikesällä juhannuksen jälkeen järjestettävä, kolmipäiväinen rytmimusiikki-festivaali. 
Ensimmäisen kerran tapahtuma järjestettiin vuonna 2004 nimellä Ruohonjuuritaso.  Tapahtuma pitäytyy toistaiseksi kotimaisissa artisteissa.

Festivaalia järjestää Rauman Jazzyhdistys JazzR ry, joka on perustettu vuoden 2004 lopulla tuottamaan Raumalle marginaalimusiikin tapahtumia ja konsertteja. Yhdistyksen toiminnan pääpaino on jazzliiton kiertuebändien konserttien sekä Rauma Summer Jazz -tapahtuman järjestelyissä.

Esiintyjät
Vuosien varrella esiintyjiä ovat olleet mm. 

Umo Jazz Orchestra solistinaan Sami Pitkämö
Lenni-Kalle Tapale Trio
Trio Töykeät
Tuomo
Emma Salokoski Ensemble
Osmo Ikonen
Don Johnson Big Band
Sami Saari & Sonics
Kauko Röyhkä & Severi Pyysalo trio
Rinneradio
Anna-Mari Kähärän Orkesteri
Club for Five
Echosystem
Petteri Sariola
Reija Lang
Ilmiliekki Quartet

Aiheesta muualla
Rauma Summer Jazz -festivaalin omat sivut
Rauman Jazzyhdistys JazzR -sivut

Rauman tapahtumat
Jazztapahtumat Suomessa
Aleksi Rantanen

Aleksi Rantanen on hämeenlinnalainen näyttelijä. Rantanen tunnetaan parhaiten rooleistaan elokuvassa Ystäväni Henry ja lyhytelokuvassa Jumalan hampaat. Rantanen opiskeli Hämeenlinnan yhteiskoulun lukiossa ja jatkoi näyttelemistään erinäisissä harrastelijateattereissa.

Lähteet

Aiheesta muualla
 

Suomalaiset näyttelijät
Syntymävuosi puuttuu
Elävät henkilöt
Vihreä linja (Tukholman metro)

Vihreä linja () on Tukholman metron ratajärjestelmä, jolla liikennöivät linjat 17 (Åkeshov–Skarpnäck), 18 (Alvik–Farsta strand) ja 19 (Hässelby strand–Hagsätra).

Vihreällä linjalla on yhteensä 49 asemaa,  joista 12 on maanalaisia ja 37 maanpäällisiä asemia. Linjan pituus on yhteensä 41,5 kilometriä. Linja vihittiin käyttöön 1. lokakuuta 1950 Slussenin ja Hökarängenin välillä, jolloin se oli järjestelmän ensimmäinen osuus. Linjalla on kuusi pääteasemaa: Hässelby strand, Åkeshov ja Alvik lännessä sekä Hagsätra, Farsta strand ja Skarpnäck etelässä.

Lähteet

Tukholman metro
Hietakiitäjäiset

Hietakiitäjäiset (Cicindelinae) on maakiitäjäisten (Carabidae) heimoon kuuluva petokuoriaisten alaheimo.

Alaheimon lajit erottaa muista maakiitäjäisistä muun muassa uurteettomista peitinsiivistä, joissa ei ole säännöllisiä pisterivejä. Tunnusomaisia hietakiitäjäisille on myös suuri ja voimakasleukainen pää sekä suuret verkkosilmät. Hietakiitäjäiset liikkuvat yleensä auringonpaisteessa, ja muista maakiitäjäisistä poiketen, pyrähtävät herkästi lentoon. Aikuisen kuoriaisen lailla myös hietakiitäjäisen toukka on peto. Toukka kaivaa maahan pystysuoran käytävän, josta se vaanii saalista.

Suomessa tunnetaan elävän neljä hietakiitäjäislajia. Näistä yleisin on kenttäkiitäjäinen (Cicindela campestris). Muita tavattuja lajeja ovat nummikiitäjäinen (Cicindela sylvatica), hietikkokiitäjäinen (Cicindela hybrida) ja Cicindela maritima.

Alaheimoon kuuluvia tribuksia 

 Cicindelini
 Collyridini
 Ctenostomatini
 Manticorini
 Megacephalini
 Omini

Lähteet

Aiheesta muualla 
ITIS: Cicindelinae 
https://sites.google.com/site/hietakiitaejaeisetcicindela/

Petokuoriaiset
Gundi

Gundi (Ctenodactylus gundi) on gundien eli kampavarvasrottien (Ctenodactylidae) heimoon kuuluva jyrsijälaji, joka elää Pohjois-Afrikan kuivilla kallioalueilla.

Anatomia 
Lyhythäntäinen gundi muistuttaa marsua, sen ruumis on rakenteeltaan vankka ja noin 16–20 senttimetriä pitkä. Gundi painaa 175–195 grammaa.

Gundin hampaat kasvavat jatkuvasti. Laji on niin taitava kiipeämään, että se pääsee jopa pystysuoraa kallioseinämää ylöspäin.

Levinneisyys ja elinympäristö 
Gundia esiintyy Afrikassa ja sen levinneisyysalue ulottuu Libyasta ja Tunisiasta Algeriaan ja Marokkoon. Laji viihtyy kivisillä autiomailla.

Lähteet

Aiheesta muualla 

Gundit
Valojuova-ammus

Valojuova-ammus on erityinen ammus, jonka perään sijoitettu fosfori tai magnesium palaessaan piirtää ammuttaessa sen lentorataa osoittavan valojuovan. Hehkuva aine ei jää luodista jälkeen vanaksi, vaan synnyttää suurella nopeudella liikkuessaan ihmisen silmässä vaikutelman yhtenäisestä viivasta. Valojuovaluoteja käytetään muun muassa konekivääreissä. NATOn standardeissa valojuovaluodin tunnistaa punaisesta kärjestä.

Valojuovaluoteja ei voida pitää täydellisen luotettavana apuna tähtäämisessä, sillä niiden aerodynaamiset ominaisuudet ja paino poikkeavat normaaleista patruunoista joita vyössä on neljästä kuuteen kappaletta yhtä valojuovaluodilla varustettua patruunaa kohden. Ero korostuu erityisesti pitkillä etäisyyksillä, sillä valojuovaluoti kevenee koko ajan pyroteknisen aineen palaessa siitä pois. Vaikka tätä eroa on viime aikojen kehitystyöllä hieman kyetty kaventamaan, se on yhä olemassa.

Ampumatarvikkeet
Jukka Lampela

Jukka Lampela (s. 1964, Kittilä) on suomalainen tanssimuusikko, harmonikkataiteilija ja iskelmälaulaja. Hän on tullut tunnetuksi erityisesti Souvarit-yhtyeen jäsenenä. Hän jätti Souvarit loppuvuodesta 2013 ja perusti uuden Lapponia-yhtyeen.

Elämä ja ura 
Lampela syntyi maatalon poikana Kittilän Molkojärven Kylävaarassa Rauni ja Olavi Lampelan perheeseen. Hän kertoo saaneensa kipinän harmonikansoittoon television välityksellä nähtyään Aaro Kurkelan soittoa Lauantaitanssit -TV-ohjelmassa. Hän aloitti soittamisen itse 10-vuotiaana. Aluksi Lampela soitti kaksi vuotta korvakuulolta, mutta alkoi sen jälkeen soittaa nuoteista. Hän opiskeli muun muassa kansalaisopistossa sekä Lapin musiikkiopistossa Seppo Leinon johdolla. Hän osallistui myös useille harmonikansoittokursseille, joilla hän sai opastusta myös Veikko Ahvenaiselta, Aarre Lievoselta sekä Matti Rantaselta.

Lampela osallistui 1980-luvun alussa ahkerasti erilaisiin musiikkikilpailuihin ja saavutti niissä palkintosijoja. Hän esiintyi myös Rovaniemen kaupunginteatterin Tangosäveltäjä-produktiossa vuonna 1985 soittaen Unto Monosen tangoja. Vuonna 1986 Lampela voitti Kultainen Harmonikka -kilpailun kappaleilla Metsälinna ja Illan hämärtyessä. Kilpailun jälkeen hän liittyi 21-vuotiaana Souvarit -tanssiorkesteriin, jossa hän toimi harmonikansoittajana, kosketinsoittajana, sekä laulajana. Lampelan ensimmäinen soololevy laulajana julkaistiin huhtikuussa 2008.

Lampela harrastaa vapaa-aikanaan eränkäyntiä, metsästystä ja kalastusta.

Saavutukset 
Viljo Vesterinen -kilpailun voittaja 1985
Kultainen harmonikka -kilpailun voittaja 1986

Levytykset 
Vapaa kulkemaan (TatsiaCD 151, 18. huhtikuuta 2008)
Sun luo (The DigiLabel, 6. huhtikuuta 2010)
Hymyä ja hyvää tuulta (Magnum Music, 2013)
Sulle vain (2019)

Soololevyjen lisäksi Lampela on toiminut muusikkona lukuisissa Souvarit-tanssiorkesterin levytyksissä sekä harmonikkamusiikin kokoelmalevyillä.

Lähteet

Aiheesta muualla 
Jukka Lampelan sivusto
Jukka Lampelan levytykset äänitearkistossa
Jukka Lampelan levytykset Fono.fi-sivustolla

Suomalaiset harmonikansoittajat
Suomalaiset iskelmälaulajat
Vuonna 1964 syntyneet
Elävät henkilöt
Leo Glad

Leo Glad (s. 1. syyskuuta 1953) on suomalainen pappi, teologian tohtori ja muusikko.

Opinnot

Glad on suorittanut seuraavat tutkinnot: nuorisotyönohjaaja (Suomen Raamattuopisto 1974), teologian maisteri (Helsingin yliopisto 1980), Doctor of Ministry (Minnesota Consortium of Theological Schools/Luther Seminary, USA 1995), ja Teologian tohtori (Helsingin yliopisto 2003).
 Hän on tutkinut muun muassa kuntien ja seurakuntien yhteistyötä, rovastikunnallista toimintaa, strategista suunnittelua, etnisen ja uskonnollisen identiteetin säilyttämistä sekä kirkosta eroamisen syitä.

Työura

Glad on toiminut vuodesta 1975 lähtien eri toimissa seurakunnissa ja kirkollisissa laitoksissa, ja evankelis-luterilaisen kirkon papiston apulaisina, vt. kappalaisina, vt. pappina, ja pappina eri seurakunnissa Suomessa ja Kanadassa alkaen vuodesta 1980. Kanadassa hän toimi lääninrovastina, kirkolliskokousedustajana, Suomi Konferenssin presidenttinä, Faith of Our Fathers/Isien Usko -lehden vastaavana päätoimittajana ja viikoittaisen tv-ohjelman tuottajana ja toimittajana. Vuodesta 2005 Glad on ollut Helsingin Munkkiniemen seurakunnan kirkkoherra.. Hän toimii Invalidiliiton Käpylän kuntoutuskeskuksen Synapsian sairaalasielunhoitajana. Vuonna 2010 Glad oli ehdokkaana Helsingin hiippakunnan piispanvaalissa.

Musiikki ja harrastukset

Glad on opiskellut musiikkia Sibelius-Akatemiassa nuoriso-osastolla ja kanadalaisessa Lakehead Universityssä ja soittanut pasuunaa mm. Tapiola Big Bandissä, Thunder Bay Symphony Orchestrassa, Espoon Puhallinorkesterissa ja Karelia-puhallinorkesterissa. 1970-luvulla hän soitti gospelkokoonpano Pro Fidessä. Glad harrastaa kilpaurheiluna sekä maasto- että maantiepyöräilyä.

Lähteet

Suomen evankelis-luterilaisen kirkon papit
Suomalaiset pasunistit
Suomalaiset päätoimittajat
Vuonna 1953 syntyneet
Elävät henkilöt
Ala-Urpala

Ala-Urpala () on yksi Virolahden kylistä, jotka ovat toisen maailmansodan jälkeen jääneet Venäjän puolelle nykyistä itärajaa. Se oli itäisin kylä Virolahden pitäjässä, sijaiten Säkkijärven rajalla ja Suomenlahden rannalla. Kylän halki virtasi ja sen kohdalla laski mereen Urpalanjoki.

Ala-Urpalassa 1600-luvulta alkaen sijainnut kartano, Ala-Urpalan hovi, käsitti koko kylän. Se oli pitkän aikaa mm. Mellin, Sesemann ja Alfthan -sukujen omistuksessa. Hovin uuden, noin vuonna 1835 valmistuneen päärakennuksen piirsi Carl Ludvig Engel. 1916 silloisen kartanon osti maanviljelijä Manu Seppälä. Hän myi Kartanoon vielä kuuluvia torppia itsenäisiksi tiloiksi. Vuonna 1921 Virolahden kunta osti kartanon päärakennuksen kansakouluksi.

Kirjallisuutta

Martti Saksa, Maija Äärimaa (toim.): Virolahden Ala-Urpala. julk. Ala-Urpala-seura, Miehikkälä 1984, 87 s. ISBN 951-99563-1-X
Ala-Outinen, Pertti: Idylliä ja dramatiikkaa: hovielämää Alftanien Ala-Urpalassa. Säkkijärvi, n:o 2 1996, s. 3.

Virolahden luovutetut kylät
Viipurin piiri (Leningradin alue)
Veli-Matti Hynninen

Veli-Matti Hynninen (s. 15. tammikuuta 1944) on suomalainen evankelis-luterilaisen kirkon pappi. Hän toimi Loviisan suomalaisen seurakunnan kirkkoherrana vuosina 1980–2012. Hän sai Kristillisen rauhanpalkinnon vuonna 1992. Vuonna 1998 hän sai Suomen Valkoisen Ruusun ritarikunnan ensimmäisen luokan ritarimerkin.

Hynninen tunnetaan myös radiopakinoitsijana (muun muassa Radio Dei) ja kolumnistina (muun muassa Loviisan Sanomat). Vaikka hän suoritti vuosina 1963–1964 varusmiespalveluksen ja yleni vuonna 1999 reservin luutnantiksi, hän on tehnyt pitkään rauhantyötä, tullut tunnetuksi siviilipalveluksen käyneiden puolestapuhujana ja toiminut kouluttajana Lapinjärven koulutuskeskuksessa Lapinjärvellä. Hän perusti Loviisan rauhanfoorumin.

Vuosina 1994–1999 Hynninen toimi Porvoon rovastikunnan lääninrovastina.

Lähteet

Aiheesta muualla 
 Viralliset sivut

Suomalaiset papit
Suomen evankelis-luterilaisen kirkon papit
Vuonna 1944 syntyneet
Elävät henkilöt
Vera Farmiga

Vera Ann Farmiga (s. 6. elokuuta 1973 Clifton, New Jersey) on yhdys­valtalainen näyttelijä, ohjaaja ja tuottaja. Hänet tunnetaan muun muassa rooleistaan elo­kuvissa Running Scared (2006), The Departed (2006), Poika raidallisessa pyjamassa (2008), Ottolapsi (2009) ja Kirottu (2013). Hän sai parhaan nais­sivu­osan Oscar-ehdokkuuden elo­kuvasta Up in the Air (2009).

Varhainen elämä 

Farmiga syntyi ja kasvoi eristyneessä amerikan­ukrainalaisessa yhteisössä. Hänen vanhemmat ovat amerikan­ukrainalaisia maahan­muuttajia. Isä on tietokone­ohjelmien analyytikko ja äiti opettaja. Farmiga on perheen seitsemästä lapsesta toiseksi vanhin ja hän oppi puhumaan englantia kuusi­vuotiaana.

Yksityiselämä 

Farmiga oli naimisissa näyttelijä Sebastian Rochén kanssa vuosina 1997–2004. Vuonna 2008 Farmiga meni naimisiin muusikkona toimivan Renn Hawkeyn kanssa, heillä on kaksi lasta: poika ja tyttö. Farmigan sisko Taissa Farmiga on myös näyttelijä.

Valikoitu filmografia 

 Running Scared (2006)
 The Departed (2006)
 Poika raidallisessa pyjamassa (2008)
 Ottolapsi (2009)
 Up in the Air (2009)
 Kirottu (2013)
 Bates Motel (2013–2017)

Lähteet

Aiheesta muualla 

Yhdysvaltalaiset elokuvanäyttelijät
Yhdysvaltalaiset elokuvaohjaajat
Yhdysvaltalaiset teatterinäyttelijät
Yhdysvaltalaiset televisionäyttelijät
Amerikanukrainalaiset
Vuonna 1973 syntyneet
Elävät henkilöt
Ahdistus (tunne)

Ahdistus on tunnetila, johon voi liittyä tuskaisuutta, pelokkuutta, paniikkioireita, huolestuneisuutta ja unihäiriöitä. Ajoittainen ahdistus on osa kaikkien ihmisten elämää. Ahdistus muuttuu patologiseksi, mikäli se on suhteettoman suurta (pieni tilanne tuottaa suurta ahdistusta), jatkuu pitkään stressaavan tilanteen jälkeenkin tai esiintyy ilman ulkoista syytä.

Ahdistus on pelon tavoin normaali sopeutumisreaktio. Pelko on reaktio vaaraa ennustavaan ärsykkeeseen. Ahdistuksen kohde ei usein ole yhtä selkeä kuin pelon kohde, ja ahdistuksen kohde voi olla ajallisesti kauempana tulevaisuudessa. Pelko on aistilähtöistä, kun taas ahdistus on kognitiolähtöistä.

Pelko ja ahdistus esiintyvät hyvin samanlaisina eri eläimillä, eli ne ovat evolutiivisesti konservoituneita.

Syitä 

Ahdistuksen tunne on aivojen normaali reaktio koettuihin uhkiin.

Monet lääkeaineet voivat aiheuttaa sivuvaikutuksena ahdistuneisuutta. Tällaisia lääkeaineita ovat mm. analgeetit, anestesia-aineet, väsyttävät antihistamiinit, antikolinergiset aineet, ehkäisytabletit, epilepsialääkkeet, sympatomimeetit, insuliini, kilpirauhashormonit, litium, masennuslääkkeet, Parkinsonin taudin lääkkeet, psykoosilääkkeet, sydänlääkkeet ja verenpainelääkkeet.

Ahdistuneisuushäiriöt ovat mielenterveyden häiriöitä, joiden oireisiin kuuluu ahdistuksen tunne. Ahdistuneisuushäiriöt ovat tavallisimpia mielenterveyden häiriöitä. Ahdistuneisuushäiriö puhkeaa yleensä ympäristötekijöiden ja perinnöllisen alttiuden yhteisvaikutuksesta. Ahdistuneisuus voi olla myös skitsofrenian ennakko-oire.

Katso myös 

 Masennus

Lähteet

Aiheesta muualla 

Tunteet
Seulonnan keskeiset artikkelit
Jääkiekon naisten maailmanmestaruuskilpailut 2009

Jääkiekon naisten maailmanmestaruuskilpailut 2009 käytiin 4.–12. huhtikuuta Hämeenlinnassa Suomessa. Kultaa voitti Yhdysvallat kaatamalla Kanadan finaalissa. Pronssia vei Suomi voittamalla Ruotsin.

Pelisysteemi
Turnaus oli viimeinen, jossa oli käytössä poikkeuksellinen, yhdeksälle joukkueelle suunniteltu pelisysteemi. Seuraaviin, vuoden 2011 kisoihin joukkuemäärä pudotettiin kahdeksaan.

Systeemissä yhdeksän joukkuetta jaettiin ensin kolmeen kolmen joukkueen alkulohkoon (A-, B-, ja C-lohkot), joissa joukkueet pelasivat yhden ottelun kumpaakin vastustajaansa vastaan.

Tämän jälkeen muodostettiin jatkolohkot seuraavasti: Lohkovoittajat pelasivat samalla tyylillä keskenään välieräsarja D:n, jonka voittaja ja kakkonen etenivät finaaliin, kun taas kolmonen putosi pronssiotteluun. Lohkokakkoset puolestaan pelasivat välieräsarja E:n, jonka voittaja eteni pronssiotteluun välieräsarja D:n kolmosta vastaan. Välieräsarja E:n kakkonen sijoittui turnauksessa viidenneksi ja kolmonen kuudenneksi. Alkulohkojen kolmoset puolestaan pelasivat putoamissarja F:n, jonka voittaja ja kakkonen jäisivät A-sarjaan, mutta kolmonen putoaisi B-sarjaan. Mutta koska seuraaviin kisoihin joukkueitten määrää pudotettiin kahdeksaan, nyt myös putoamissarja F:n kakkonen pudotettiin B-sarjaan.

Välieräsarjojen jälkeen välieräsarja D:n kolmonen ja välieräsarja E:n voittaja pelasivat pronssiottelun niin, että välieräsarja D:n kolmonen oli kotijoukkue ja välieräsarja E:n voittaja vierasjoukkue. Turnauksen lopuksi pelattiin finaali, jossa kamppailivat välieräsarja D:n voittaja ja kakkonen. Näistä välieräsarja D:n voittaja pelasi kotijoukkueena ja kakkonen vierasjoukkueena.

Alkusarja

Ryhmä A

Ryhmä B

Ryhmä C

Välisarja

Ryhmä D

Yhdysvallat ja Kanada selviytyivät loppuotteluun, Suomi putosi pronssiotteluun.

Ryhmä E

Ruotsi selviytyi pronssiotteluun.

Sijat 7.–9.

Sveitsi säilytti paikkansa A-sarjassa, Japani ja Kiina putosivat B-sarjaan.

Mitaliottelut

Pronssiottelu

Loppuottelu

Loppusijoitukset

Lähteet 
 Virallinen kisasivusto  
 Kansainvälisen Jääkiekkoliiton sivusto 

Hämeenlinnan urheilutapahtumat
Vuoden 2009 jääkiekko
Suomen jääkiekko
Curtain Call: The Hits

Curtain Call: The Hits on rap-artisti Eminemin kokoelma-albumi, joka julkaistiin 6. joulukuuta 2005. Albumi sisältää kolme uutta kappaletta: Fack, When I'm Gone sekä Shake That. Levyn jälkeen Eminem vetäytyi julkisuudesta muutamaksi vuodeksi.

Kappaleet 
 Intro - 0:33 
 FACK - 3:24 
 The Way I Am - 4:50
 My Name Is - 4:27
 Stan (feat. Dido) - 6:43
 Lose Yourself - 5:25 
 Shake That (feat. Nate Dogg) - 4:32
 Sing for the Moment - 5:40
 Without Me - 4:50 
 Like Toy Soldiers - 4:54 
 The Real Slim Shady - 4:43 
 Mockingbird - 4:10 
 Guilty Conscience (feat. Dr. Dre) 3:19 
 Cleanin' Out My Closet 4:57 
 Just Lose It 4:06 
 When I'm Gone - 4:40 
 Stan (feat. Elton John) (Live) - 6:19

Deluxe Edition 
 Dead Wrong (Remix) (feat. Notorious B.I.G.) - 4:59
 Role Model - 3:26
 Kill You - 4:26
 Shit On You (feat. D12) - 5:29
 Criminal - 5:14
 Renegade (feat. Jay-Z) - 5:37
 Just Don't Give a Fuck - 4:01

iTunes Edition 
 Bad Guys Always Die (feat. Dr. Dre) - 4:41
 Bad Influence - 3:39
 Get Your Mind - 4:23

Myynti 
US - 3x Platinum (3,700,113)
Brazil - Gold (55,000)
UK - 3x Platinum (900,000)
Austria - Gold (35,000+)
Australia - 3x Platinum (210,000+)
France - 2x Gold (186,000)
Korea - Gold (20,691)
Europe - 2x Platinum (2 million)
Switzerland - gold (20,000)
Ireland - 7x Platinum (105,000)
Denmark - Platinum (40,000)
Japan - Platinum (425,938)
New Zealand - 4x Platinum (60,000+)
Canada - 3x Platinum (335,000)
Greece - Gold (10,000)
Sweden - Gold (30,000)

Listasijoitukset 

Vuoden 2005 kokoelma-albumit
Eminemin albumit
Soluteoria

Biologiassa, soluteoria on solujen ominaisuuksia kuvaava tieteellinen teoria. Nämä solut ovat kaikkien eliöiden rakenteellisia ja toiminnallisia perusyksiköitä. Soluteoria sai alkunsa vuosina 1838 ja 1839, kun Matthias Schleiden ja Theodor Schwann ehdottivat, että kaikki eliöt rakentuvat soluista.

Schleiden tutki kasveja mikroskoopilla ja julisti vuonna 1838, että kasvit kasvoivat, kun ne tuottivat uusia soluja. Uusien solujen hän arveli syntyvän vanhojen solujen ytimissä. Seuraavana vuonna Schwann laajensi teorian koskemaan myös eläimiä ja totesi, että kaikki elävä muodostuu soluista.

Katso myös 
 Solubiologia

Lähteet 

Solubiologia
Biologiset teoriat